2024 m. lapkričio 20 d. Bendrojo Teismo sprendimas byloje Zhejiang Beyondsun Green Energy Technology / Komisija
(Byla T-660/20)1
(Dempingas – Subsidijos – Fotovoltinių modulių iš kristalinio silicio ir jų sudėtinių dalių importas iš Kinijos – Galutiniai antidempingo ir kompensaciniai muitai – Įsipareigojimas – Įsipareigojimo sąskaitų faktūrų paskelbimas negaliojančiomis – Teisinis pagrindas – Reglamento (ES) 2016/1036 8 straipsnio 9 dalis – Reglamento (ES) 2016/1037 13 straipsnio 9 dalis – Įgyvendinimo reglamentai (ES) Nr. 1238/2013 ir Nr. 1239/2013 – Įgyvendinimo reglamentai (ES) 2017/367 ir 2017/366 – Akivaizdi vertinimo klaida)
Proceso kalba: anglų
Šalys
Ieškovė: Zhejiang Beyondsun Green Energy Technology Co. Ltd (Hudžou, Kinija), atstovaujama advokatų R. Antonini, E. Monard ir B. Maniatis
Atsakovė: Europos Komisija, atstovaujama R. Pethke ir T. Maxian Rusche
Ieškovės pusėje į bylą įstojusios šalys: BT Solar d.o.o. (Varaždinas, Kroatija), RC-Log d.o.o. (Koperis, Slovėnija), atstovaujama advokatų A. Willems ir B. Natens
Atsakovės pusėje į bylą įstojusi šalis: Europos Sąjungos Taryba, atstovaujama H. Marcos Fraile ir B. Driessen, padedamų advokatės N. Tuominen
Dalykas
SESV 263 straipsniu grindžiamu ieškiniu ieškovė prašo panaikinti 2020 m. rugpjūčio 24 d. Komisijos įgyvendinimo reglamentą (ES) 2020/1216, kuriuo paskelbiamos negaliojančiomis [jos] sąskaitos faktūros, išduotos pažeidžiant įsipareigojimą, vėliau panaikintą Įgyvendinimo reglamentu (ES) 2017/1570 (OL L 276, 2020, p. 1).
Rezoliucinė dalis
Atmesti ieškinį.
Zhejiang Beyondsun Green Energy Technology Co. Ltd padengia savo ir Europos Komisijos patirtas bylinėjimosi išlaidas.
BT Solar d.o.o., RC-Log d.o.o. ir Europos Sąjungos Taryba padengia savo bylinėjimosi išlaidas.
____________
1 OL C 443, 2020 12 21.